*Projekts*

LATVIJAS REPUBLIKAS MINISTRU KABINETS

2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”**

Izdoti saskaņā ar

Izglītības likuma

 14.panta 26.punktu un

Profesionālās izglītības likuma 31.panta 22 daļu

Izdarīt Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas” (Latvijas Vēstnesis, 2011, 205.nr.; 2013, 174.nr.) šādus grozījumus:

1. Papildināt noteikumus ar 2.1punktu šādā redakcijā:

„21. Dotācija ietver finansējumu pedagogu darba samaksas noteikumos noteiktajām pedagoga profesionālās darbības kvalitātes piemaksām pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi.”

2. Papildināt noteikumus ar 4.1 un 4.2‑punktu šādā redakcijā:

„41. Datus par pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi, tarificēto pedagoģisko likmju skaitu attiecīgajā izglītības iestādē apkopo, pamatojoties uz iestādes dibinātāja apstiprinātajām tarifikācijām pēc stāvokļa uz iepriekšējā gada 1.oktobri.”

42. Šo noteikumu 21.punktā minēto kvalitātes piemaksas apmēru attiecīgajā izglītības iestādē nosaka, izmantojot šādu formulu:

K=Pk x M x N x (1+S), kur

K – dotācijas apmērs pedagogu darba samaksas noteikumos noteiktajām pedagoga profesionālās darbības kvalitātes piemaksām;

Pk – pedagogiem, kuri Eiropas Sociālā fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 3., 4. un 5.kvalitātes pakāpi, tarificēto pedagoģisko likmju skaitu attiecīgajā izglītības iestādē;

M – pedagogu darba samaksas noteikumos noteiktā zemākā mēneša darba algas likme pedagogam ar darba stāžu, lielāku par 10 gadiem;

N – mēnešu skaits, kādam tiek aprēķināta dotācija;

S – normatīvajos aktos darba devējam vispārējā gadījumā noteiktā valsts sociālās apdrošināšanas obligāto iemaksu likme (procentos).”

3. Papildināt 5.punkta ievaddaļu aiz vārda „finansējumam” ar vārdiem un skaitli „(izņemot šo noteikumu 2.1punktā minēto finansējumu).

4. Aizstāt 10.punktā vārdus un skaitli „un šo noteikumu 4.punktā” ar vārdiem un skaitļiem „kā arī šo noteikumu 4. un 4.1 punktā”.

5. Papildināt noteikumus ar 16.1 punktu šādā redakcijā:

„161. Likumā „Par valsts budžetu 2014.gadam” pedagogu zemākās mēneša darba algas likmes paaugstināšanai no 2014.gada 1.septembra paredzētie līdzekļi
120 318 *euro* apmērā izglītības iestādei tiek aprēķināti un piešķirti, ievērojot šo noteikumu 5.punktā noteikto kārtību, viena mēneša laikā no normatīvā akta, kas paredz paaugstināt Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” noteikto pedagogu zemākās mēneša darba algas likmi, spēkā stāšanās.

Ministru prezidents V. Dombrovskis

Izglītības un zinātnes ministrs V. Dombrovskis

Iesniedzējs:

 Izglītības un zinātnes ministrs V. Dombrovskis

Vizē:

 Valsts sekretāre S.Liepiņa

10.12.2013 13:20

403

A.Mičule

67047928, anda.micule@izm.gov.lv